**Mi-e tare dor...**

*Spykal*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de frumos și tot ce e bun

De iarba ce plânge în ”brațe” de coasă.

Mirosul trudirii, de fânul străbun,

De pâine-aburindă și ruptă pe masă.

Mi-e dor de țăran mirosind a sudoare

De fata bălaie cu păru-n cosițe.

De cerul albastru ce-și schimbă culoare

Când eu o amestec în vârf de penițe.

Mi-e dor și de oameni ce sunt delicați

Dar și de aceea ce veșnic sunt buni.

Fiind pe nedrept și urât judecați

Și-apoi chiar închiși în azil de nebuni.

Mi-e dor de voi toți și de viață mi-e dor

Să umblu prin suflet cu tălpile goale.

Să fac zile-ntregi și sălbatec amor

Cu vise și gânduri ce sunt ale tale.

Mă doare în suflet când ele se uită

De toate și tot acum simt fior.

- Aș vrea să avem șederea plăcută!

Dar când te privesc mai tare mi-e dor.

Brăila, iulie 2017